# **Retningslinjer for tildeling av boligtilskudd i Øyer kommune**

*Det er kommunen som tildeler tilskudd. Størrelsen på tilskuddet kommer an på tilgjengelige midler i kommunen, samt en helhetsvurdering av økonomi, behov og muligheter for støtte fra andre offentlige støtteordninger.*

*PRORITERING:*

*Søkere med behov for sammensatte tjenester fra kommunen, hvor boligtilskudd kan redusere behovene for kommunal utleiebolig og helse og omsorgstjenester, skal prioriteres.*

**Tilskudd til kjøp av bolig:**  
Kommunen kan tilby tilskudd til kjøp av bolig der startlån alene ikke strekker til.

Disse målgruppene prioriteres:

* Søker er uføretrygdet.
* Søker er aleneforsørger.
* Søker er minstepensjonist.
* Søker er bosatt i kommunal bolig.

**Tilskudd til tilpasning av bolig:**Kommunen kan tilby tilskudd til tilpasning av bolig i tilfeller der følgende kriteria er oppfylt:

* En i husstanden har nedsatt funksjonsevne og har behov for å tilpasse boligen sin for å kunne bli boende i boligen over tid.

Tilskuddet kan omfatte enkelte tiltak til større ombygginger. For eksempel:

* Utvendig terrengarbeid der det er behov for tilgjengelighet.
* Påbygging/ombygging for å få alle nødvendige rom på ett plan.
* Utvide døråpninger/rom/korridorer og bytte dører, inkludert branndør.
* Fjerne terskler og terskelplater.
* Installere eller tilrettelegge for velferdsteknologi.
* Annet arbeid som er nødvendig for at personer med nedsatt funksjonsevne kan fortsette å bo hjemme.

**Tilskudd til refinansiering av gjeld:**  
Tilskudd til refinansiering av gjeld kan gis i tilfeller der følgende kriteria er oppfylt:

* Søker står i fare for å miste bolig gjennom tvangssalg

Det forutsettes at søker samarbeider med NAV om økonomisk rådgivning.

Prioritert målgruppe er barnefamilier i økonomisk vanskelig situasjon med lav/og eller usikker inntekt.

**Tilskudd til utredning og prosjektering av bolig**

Tilskudd til utredning og prosjektering av bolig kan gis i tilfeller der følgende kriterier er oppfylt:

* En i husstanden har nedsatt funksjonsevne og har behov for å tilpasse boligen sin for å kunne bli boende i boligen over tid.
* Det er behov for profesjonell prosjekteringshjelp utført av for eksempel arkitekt.

Tilskuddet skal dekke kostnader til faglig bistand til prosjektering, det vil si honorar til arkitekt eller annen fagkyndig. Arbeidet skal gi svar på ett eller flere av følgene punkt:

* Gi forslag til tiltak som skal øke tilgjengeligheten i boligen.
* Finne gode løsninger til nøkterne kostnader.
* Kartlegge muligheter og avgrensninger i boligen.
* Kartlegge behov ved uteområde og tilkomst.
* Kartlegge tilgjengelighet inne og arealbehov.
* Kartlegge innredning og fungerende tilstand.

Kommunen vil vurdere om du har økonomi til å finansiere tilpassingen selv, eller om det er behov for lån og/eller tilskudd fra kommunen.